
ΣΥΜΒΑΣΕΙΣ 

Χρηματοδότηση του τηρούμενου στην Αγροτική Τρά¬ 
πεζα της Ελλάδος Α.Ε. Ειδικού Λογαριασμού Εγγυ¬ 
ήσεων Γεωργικών Προϊόντων {ΕΛΕΓΠ) του Ελληνι¬ 
κού Δημοσίου, με το ποσό των δρχ. τετρακοοίων δι¬ 
σεκατομμυρίων (400.000.000.000), σε ανοικτό λο¬ 
γαριασμό για χρηματοδότηση Γεωργικών Κοινοτι¬ 
κών Δαπανών κατά την περίοδο 16.10.1995 μέχρι 
15.10.1996. Κίνηση και τήρηση του Ειδικού Λογα¬ 
ριασμού ΕΓΠ (εκτέλεση εισπράξεων - πληρω¬ 
μών) . 2 

Χρηματοδότηση του τηρούμενου στην Αγροτική Τρά¬ 
πεζα της Ελλάδος Α.Ε. Ειδικού Λογαριασμού Εγγυ¬ 
ήσεων Γεωργικών Προϊόντων (ΕΛΕΓΠ) του Ελληνι¬ 
κού Δημοσίου, με το ποσό των δρχ. είκοσι πέντε δι¬ 
σεκατομμυρίων (25.000.000.000), για δαπάνες συ¬ 
γκέντρωσης γεωργικών προϊόντων κατά την πε¬ 
ρίοδο 16.10.95 μέχρι 15.10.96. Κίνηση και τήρηση 
του Ειδικού Λογ/σμού ΕΓΠ (Εκτέλεση εισπράξεων - 
πληρωμών) . 3 


ΠΡΟΕΔ ΡΙΚΑ ΔΙΑΤΑΓ ΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 451 
Μεταθέσεις υπαλλήλων του Υπουργείου Πολιτισμού και 
της Εθνικής Πινακοθήκης και Μουσείου Αλεξ. Σού¬ 
τσου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 2 του Ν. 
2247/94 «Ρυθμίσεις θεμάτων συστήματος προσλήψεων» 
(ΦΕΚ Α' 182). 

2. Τις διατάξεις του άρθρου 29Α του Ν. 1558/85 (ΦΕΚ 
Α' 137) όπως αυτό προστέθηκε με το άρθρο 27 του Ν. 
2081 /92 (ΦΕΚ Α' 154) και το γεγονός ότι από τις δια¬ 
τάξεις του παρόντος Π.Δ/γματος δεν προκαλείται 


δαπάνη σε βάρος του Κρατικού Προϋπολογισμού. 

3. Την αριθ. 509/10.8.95 γνωμοδότηση του Συμβου¬ 
λίου της Επικράτειας από πρόταση των Υπουργών Εσωτε¬ 
ρικών, Δημόσιας Διοίκησης και Αποκέντρωσης και Πολιτι¬ 
σμού, αποφασίζουμε: 

Αρθρο 1 

Κατηγορίες και περιπτώσεις μεταθέσεων 

1. Οι μεταθέσεις των τακτικών υπαλλήλων όλων των 
κλάδων του Υπουργείου Πολιτισμού και της Εθνικής Πινα¬ 
κοθήκης και Μουσείου Αλεξάνδρου Σούτσου (ΝΠΔΔ επο¬ 
πτευόμενο από το ΥΠΠΟ) διακρίνονται στις εξής κατηγο¬ 
ρίες και περιπτώσεις: 

Α) Μεταθέσεις με αίτηση των υπαλλήλων 

Β) Μεταθέσεις χωρίς αίτηση των υπαλλήλων 

Οι μεταθέσεις της κατηγορίας Α διακρίνονται στις εξής 
περιπτώσεις: 

α) Μεταθέσεις με απλή αίτηση 

β) Μεταθέσεις για σοβαρούς λόγους υγείας 

γ) Μεταθέσεις αμοιβαίες 

2. Οι μεταθέσεις όλων των περιπτώσεων της κατηγο¬ 
ρίας Α προηγούνται της κατηγορίας Β, οι μεταθέσεις των 
περιπτώσεων Αβ και Αγ προηγούνται της περίπτωσης Αα 
και οι μεταθέσεις της περίπτωσης Αβ προηγούνται όλων 
των περιπτώσεων και κατηγοριών (παρ. 1 του άρθρου 2 
του Ν. 2247/1994). 

Άρθρο 2 
Διαδικασία 

1. Οι μεταθέσεις όλων των ανωτέρω κατηγοριών και πε¬ 
ριπτώσεων πραγματοποιούνται με απόφαση του οικείου 
οργάνου, ύστερα από σύμφωνη γνώμη του αρμόδιου Υπη¬ 
ρεσιακού Συμβουλίου, σύμφωνα με τα οριζόμενα στις επι- 
μέρους διατάξεις του Διατάγματος αυτού. 

2. Οι μεταθέσεις των κατηγοριών Αα και Β πραγματο¬ 
ποιούνται σύμφωνα με τη διαδικασία των πινάκων του άρ¬ 
θρου 9 του παρόντος Διατάγματος, κατά περίπτωση και με 
την επιφύλαξη της παρ. 4 του άρθρου 11 του παρόντος. 

3. Για τις μεταθέσεις όλων των περιπτώσεων της κατη¬ 
γορίας Α απαιτείται, εκ μέρους του ενδιαφερόμενου 
υπαλλήλου, η υποβολή, στην οικεία υπηρεσία διοικητικού, 
σχετικής αίτησης στην οποία θα αναφέρεται η υπηρεσία 
στην οποία επιθυμούν να μετατεθούν. 

Η αίτηση, η οποία θα συνοδεύεται από τα κατά περί¬ 
πτωση στοιχεία που είναι αναγκαία για απόδειξη των ανα- 
φερομένων σ’ αυτήν, πρέπει να υποβάλεται για τις περί- 

πτώσεις μεταθέσεων α και γ της κατηγορίας Α μέχρι τις 31 
Δεκεμβρίου κάθε έτους. 

Άρθρο 3 

Μετάθεση σε υπηρεσία νομών Αττικής ή Θεσσαλονίκης 

1. Δεν επιτρέπεται μετάθεση υπαλλήλου σε υπηρεσία 
των νομών Αττικής ή Θεσσαλονίκης εάν δεν έχει υπηρετή¬ 
σει 5 τουλάχιστον έτη εκτός υπηρεσιών των νομών αυτών, 
από τα οποία ένα τουλάχιστον συνεχές έτος στη μονάδα 
στην οποία υπηρετεί. 

2. Για την εφαρμογή των διατάξεων του παρόντος, η νή¬ 
σος των Κυθήρων θεωρείται ότι δεν ανήκει στο νομό Αττι- 
κής. 

3. Για την κάλυψη κενών θέσεων υπηρεσιών των νομών 
της παρ. 1, με μετάθεση των κατηγοριών Αα και Β λαμβά- 
νονται υπόψη τα αντικειμενικά κριτήρια του άρθρου 4 του 
παρόντος. 


Άρθρο 4 

Αντικειμενικά κριτήρια - εννοιολογικοί προσδιορισμοί 

Α) Τα αντικειμενικά κριτήρια, τα οποία λαμβάνονται 
υπόψη για την πραγματοποίηση των μεταθέσεων των κα¬ 
τηγοριών Αα και Β του άρθρου 1 του παρόντος, είναι τα 

ρξής; 

1. Η εκτός των νομών της παρ. 1 του άρθρου 3 του πα¬ 
ρόντος υπηρεσία του υπαλλήλου, η οποία εκτιμάται με 
τους ακόλουθους συντελεστές: 

α) Για κάθε έτος υπηρεσίας σε παραμεθόριο περιοχή: 5 
β) Για κάθε έτος υπηρεσίας σε νησιωτική περιοχή: 3 

γ) Για κάθε έτος υπηρεσίας σε περιοχή εκτός 
έδρας της μονάδας: 2 

δ) Για κάθε έτος υπηρεσίας σε περιοχή εντός 
έδρας της μονάδας. 1 

Για τον υπάλληλο που συντρέχουν περισσότερες των 

ανωτέρω περιπτώσεων, λαμβάνεται υπόψη η περίπτωση 

με το μεγαλύτερο συντελεστή. 

2. Η εντός των νομών της παρ. 1 του άρθρου 3 του πα¬ 
ρόντος υπηρεσία του υπαλλήλου, η οποία εκτιμάται με συ¬ 
ντελεστή 0,5 για κάθε έτος υπηρεσίας. 

3.0 συνολικός χρόνος υπηρεσίας, που υπολογίζεται για 
τη συμπλήρωση της 35ετίας, ο οποίος εκτιμάται με συντε¬ 
λεστή 1 για κάθε έτος υπηρεσίας. 

4. Η οικογενειακή κατάσταση, η οποία εκτιμάται με τους 
ακόλουθους συντελεστές (παρ. 2 του άρθρου 2 του Ν. 
2247/1994): 

α) Σύζυγος: 3 

β) Πρώτο τέκνο: 3 

γ) Κάθε τέκνο μετά το πρώτο: 5 

Στους άγαμους, διαζευγμένους, χήρους και εν διαστά- 
σει γονείς τέκνων, από τα αναφερόμενα παραπάνω, για τα 
οποία τους έχει αποδεδειγμένα ανατεθεί η επιμέλεια, οι 
συντελεστές προσαυξάνονται κατά ένα (1) για κάθε τέ¬ 


κνο. 

Τα ανωτέρω ισχύουν με την προϋπόθεση ότι τα τέκνα 
είναι ανήλικα ή ενήλικα μεν, αλλά σπουδάζουν σε σχολή 
τριτοβάθμιας εκπαίδευσης, εφόσον δεν έχουν συμπληρώ¬ 
σει το 25ο έτος της ηλικίας τους (αποδεικτικό στοιχείο: 
βεβαίωση της οικείας σχολής). 

5. Η ηλικία,η οποία εκτιμάται με τους ακόλουθους συ¬ 
ντελεστές (παρ. 2 του άρθρου 2 του Ν. 2247/1994): 

40 ετών: 1 

41-50 ετών: 2 

51 - 60 ετών: 3 

6. Η συνυπηρέτηση. η οποία εκτιμάται με συντελεστή 
12 και λαμβάνεται υπόψη, εάν ο άλλος σύζυγος υπηρετεί 


στο Δημόσιο, ΝΠΔΔ, ΟΤΑ ή άλλο φορέα του δημόσιου το¬ 
μέα ή εργάζεται στον ιδωτικό τομέα ή είναι επαγγελμα- 
τίας. 

Η ιδιότητα ως υπαλλήλου του δημόσιου τομέα αποδει- 
κνύεται με βεβαίωση της υπηρεσίας του, και ως υπαλλή¬ 
λου του ιδιωτικού τομέα ή επαγγελματία, με βεβαίωση του 
οικείου ασφαλιστικού τομέα ή επιμελητηρίου, αντί¬ 
στοιχα. 

Β) Για τις μεταθέσεις με αίτηση (κατηγορία Αα), προη¬ 
γείται ο υπάλληλος που συγκεντρώνει το μεγαλύτερο συ¬ 
νολικό άθροισμα μονάδων συντελεστών, κατά φθίνουσα 
σειρά εγγραφής στον οικείο πίνακα και για τις μεταθέσεις 
χωρίς αίτηση (κατηγορία Β), προηγείται ο υπάλληλος που 
συγκεντρώνει το μικρότερο συνολικό άθροισμα μονάδων 
συντελεστών, κατά αύξουσα σειρά εγγραφής στον οικείο 
πίνακα. 

Σε περίπτωση ισοβαθμίας, προηγείται ο υπάλληλος που 
έχει το μεγαλύτερο (επί μεταθέσεων με αίτηση Αα) ή το 
μικρότερο (επί μεταθέσεων χωρίς αίτηση Β) σύνολο μονά¬ 
δων συντελεστών σε κάθε επιμέρους κριτήριο, με τη 
σειρά που αυτά αναγράφονται παραπάνω. 

Γ) Ως παραμεθόριες περιοχές νοούνται οι καθοριζόμε¬ 
νες από τις διατάξεις του Ν. 287/76 (ΦΕΚ Α 78). 

Δ) Ως υπηρεσία εκτός έδρας, νοείται η υπηρεσία που 
παρέχεται σε υπηρεσιακή μονάδα που απέχει 30 τουλάχι¬ 
στον χλμ. από την έδρα της μονάδας. 

Ε) Η περιοχή των νήσων Σαλαμίνας, Αίγινας, Πόρου, Εύ¬ 
βοιας, Λευκάδας, δεν θεωρείται νησιωτική. 

ΣΤ) Χρόνος υπηρεσίας μικρότερος των 6 μηνών, θεω¬ 
ρείται 6 μήνες, και εκτιμάται με το 1 /2 του οικείου συντε¬ 
λεστή. 

Χρόνος υπηρεσίας μεγαλύτερος των 6 μηνών, θεωρεί¬ 
ται πλήρες έτος. 

Ο υπολογισμός του χρόνου υπηρεσίας γίνεται με βάση 
την 31 Ιανουαρίου κάθε έτους. 

Ζ) Οι διατάξεις της παρ. 3 του άρθρου 3 του παρόντος, 
εφαρμόζονταιι και για τις μεταθέσεις των κατηγοριών Αα 
και Β, μεταξύ υπηρεσιών των νομών Ατπκής, θεσσαλονί- 


Μ IV 

Η) Επί υπαλλήλων, οι οποίοι τελούν σε απόσπαση, ως 
υπηρεσία που εκτιμάται με τα αντικειμενικά κριτήρια και 
συντελεστές των περ. 1 και 2 της παρ. Α του άρθρου 4 του 
παρόντος, είναι η υπηρεσία που προσφέρετααι στην υπη¬ 
ρεσιακή μονάδα στην οποία έχουν αποσπασθεί. 

Άρθρο 5 


Μετάθεση σε υπηρεσία εκτός νομών Ατπκής. 
Θεσσαλονίκης 


1. Δεν επιτρέπεται μετάθεση υπαλλήλου σε υπήρεσία 
άλλου νομού, εκτός των νομών Αττικής και Θεσσαλονίκης 
εάν δεν έχει συμπληρώσει ένα τουλάχιστον συνεχές έτος 
υπηρεσίας, στη μονάδα στην οποία υπηρετεί ή την απαι- 
τούμενη κατά την παρ. 2 του άρθρου 7 του Ν. 2085/92 
(ΦΕΚ 170/Α) πενταετή υπηρεσία. 

2. Για την κάλυψη κενών θέσεων υπηρεσιών εκτός των 
νομών Αττικής και Θεσσαλονίκης, με μετάθεση των κατη¬ 
γοριών Αα και Β, λαμβάνονται υπόψη τα αντικειμενικά κρι¬ 
τήρια του προηγουμένου άρθρου, καθώς και το αντικειμε¬ 
νικό κριτήριο της εντοπιότητας του επομένου άρθρου. 

Αρθρο 6 


Εντοπιότητα 

1. Ως εντοπιότητα νοείται, στην περίπτωση μετάθεσης 
υπαλλήλου με αίτηση (Κατηγορίας Αα). η καταγωγή ίου 
υπαλλήλου από περιοχή του νομού, στον οποίο ζητεί να 

μετατεθεί ή η εγγραφή του στο δημοτολόγιο δήμου ή κοι¬ 
νότητας του νομού αυτού, και στην περίπτωση μετάθεσης 
υπαλλήλου χωρίς αίτηση (Κατηγορίας Β). η καταγωγή του 
υπαλλήλου από περιοχή του νομού, στον οποίο εδρεύει η 
μονάδα στην οποία υπηρετεί ή η εγγραφή του στο δημοτο¬ 
λόγιο δήμου ή κοινότητας του νομού αυτού. 

Η κατά τα ανωτέρω εγγραφή στο δημοτολόγιο πρέπει 
να έχει πραγματοποιηθεί 2 τουλάχιστον έτη πριν από τις 
31 Ιανουαρίου του έτους που καταρτίζονται οι πίνακες του 
άρθρου 9 του παρόντος. 

2. Το κριτήριο αυτό εκτιμάται με συντελεστή 5. 

Άρθρο 7 

Μετάθεση για σοβαρούς λόγους υγείας 

1. Υπάλληλος που ο Ιδιος ή η σύζυγος του ή άγαμο τέ¬ 
κνο που πάσχει από δυσίατο νόσημα από τα αναφερόμενα 
στο άρθρο 109 τουΠ.Δ, 611/77, ή από άλλη νόσο, η οποία 
απαιτεί τακτικές μεταγγίσεις αίματος ή αιμοκάθαρση ή 
από άλλο οξύ, βαρύ ή χρόνιο νόσημα, μετατίθεται υποχρε¬ 
ωτικά, μετά από αίτησή του, εφόσον υπάρχει κενή θέση 
κατά παρέκκλιση των διατάξεων του Δ/γματος αυτού, 
ύστερα από σύμφωνη γνώμη του αρμόδιου υπηρεσιακού 
συμβουλίου. 

2. Τα ανωτέρω εφαρμόζονται και στην περίπτωση που ο 
υπάλληλος έχει στην επιμέλειά του γονείς ή γονέα άνω 
των θδ ετών, ή μικρότερης μεν ηλικίας, αλλά με αναπηρία 
άνω του 67%, ή πάσχοντα από οξύ, βαρύ, ή χρόνιο νόσημα, 
ώστε να μην είναι σε θέση να αυτοξυπηρετηθεί. 

3. Ως προς την απόδειξη των ανωτέρω, ισχύουν τα εξής: 

- Ως προς τα τέκνα, ότι είναι ανήλικό ή ενήλικα μεν, 
αλλά σπουδάζουν σε σχολή τριτοβάθμιας εκπαίδευσης, 
εφόσον δεν έχουν συμπληρώσει το 25ο έτος της ηλικίας 
τους (αποδεικτικό στοιχείο: βεβαίωση της οικείας σχο¬ 
λής). 

- Ως προς τους γονείς, τα αναφερόμενα στην παρ. 2 
του παρόντος αποδεικνύονται με φωτ/φο αστυνομικής 
ταυτότητας (η ηλικία) και, για την αναπηρία, με βεβαίωση 
υγειονομικής ή άλλης αρμόδιας αρχής, ή για το νόσημα, με 
βεβαίωση Υγειονομικής Επιτροπής ή Νοσοκομείου Κρατι¬ 
κού ή ΝΠΔΔ ή Ιατρού του Ασφαλιστικού φορέα στον οποίο 
υπάγονται. Επίσης, για την εφαρμογή της παρ. 2 του πα¬ 
ρόντος άρθρου απαιτείται η εκ μέρους του υπαλλήλου 
υποβολή υπεύθυνης δήλωσης του Ν. 1599/86, ότι έχει 
την επιμέλεια του ενός ή και των δύο γονέων του. 

4. Επί περισσοτέρων αιτήσεων για μεταθέσεις υπαγό¬ 
μενες σε ομοειδεϊς περιπτώσεις εκατέρας των δύο, ως 
άνω, κατηγοριών του παρόντος άρθρου, η προτεραιότητα 
ικανοποίησής τους καθορίζεται από την ημερομηνία υπο¬ 
βολής τους. 

Άρθρο 8 

Αμοιβαία μετάθεση 

Ως μετάθεση αυτής της περίπτωσης, νοείται η αμοιβαία 
μετάθεση δύο υπαλλήλων του ίδιου κλάδου και με την επι¬ 
φύλαξη της παρ. 3 του άρθρου 11 του Διατάγματος αυτού, 
ύστερα από κοινή ή χωριστή αίτησή τους, η οποία υποβάλ¬ 
λεται μέχρι 31 Δεκεμβρίου κάθε έτους στην αρμόδια υπη¬ 
ρεσία διοικητικού. 

Στην αίτηση αυτή πρέπει να αναφέρεται η υπηρεσιακή 
μονάδα στην οποία ο ενδιαφερόμενος επιθυμεί να μετα¬ 
τεθεί, καθώς και ο συγκεκριμένος υπάλληλος, με τον 
οποίο επιθυμεί να μετατεθεί αμοιβαίως. 

Η αίτηση αυτή, σε κάθε περίπτωση, δεν προωθείται στο 
υπηρεσιακό συμβούλιο πριν περιέλθει στην Υπηρεσία 
διοικητικού και η αντίστοιχη αίτηση και του δεύτερου 


υπαλλήλου που ενδιαφέρεται για αμοιβαία μετάθεση, 
οπότε αμφότερες οι αιτήσεις αντιμετωπίζονται από κοι¬ 
νού. 

Άρθρο θ 
Πίνακες 

1. α) Για την πραγματοποίηση των μεταθέσεων των κα¬ 
τηγοριών Αα και Β του άρθρου 1 του παρόντος, καταρτίζο¬ 
νται, κάθε έτος, από την υπηρεσία διοικητικού, οι ακόλου¬ 
θοι, κατά περίπτωση, πίνακες: 

Α) Πίνακες κενών θέσεων κατά κλάδο: 
αα) Των υπηρεσιών του νομού Αττικής 
ββ) Των υπηρεσιών του νομού Θεσσαλονίκης 
Β) Πίνακες, κατά κλάδο των υπαλλήλων που ζητούν με¬ 
τάθεση σε υπηρεσία, που εδρεύουν: 
αα) Στο νομό Αττικής 
ββ) Στο νομό Θεσσαλονίκης 
Δίπλα σε κάθε υπάλληλο αναγράφεται το συνολικό 
άθροισμα μονάδων συντελεστών που συγκεντρώνει κατά 
περίπτωση από τα αντικειμενικά κριτήρια του παρόντος. 
Στους πίνακες φαίνεται και η μονάδα στην οποία υπηρετεί 
ο κάθε υπάλληλος. 

Η εγγραφή των υπαλλήλων στους πίνακες αυτούς γίνε¬ 
ται κατά φθίνουσα σειρά, προηγουμένου αυτού που συ¬ 
γκεντρώνει μεγαλύτερο άθροισμα. 

Γ) Πίνακες, κατά κλάδο, των υπαλλήλων που την 31 Δε¬ 
κεμβρίου του προηγούμενου έτους συμπληρώνουν τον 
απαιτούμενο χρόνο υπηρεσίας στον τόπο που υπηρετούν 
και μπορούν να μετατεθούν χωρίς αίτησή τους. 

Δίπλα σε κάθε υπάλληλο αναγράφεται το συνολικό 
άθροισμα μονάδων συντελεστών που συγκεντρώνει, κατά 
περίπτωση, από τα αντικειμενικά κριτήρια του παρόντος. 
Στους πίνακες φαίνεται και η μονάδα στην οποία υπηρετεί 
ο κάθε υπάλληλος. 

Η εγγραφή των υπαλλήλων στους πίνακες αυτούς γίνε¬ 
ται κατά αύξουσα σειρά, προηγουμένου αυτού που συγκε¬ 
ντρώνει μικρότερο άθροισμα. 

Δ) Πίνακες κενών θέσεων, κατά κλάδο, των υπηρεσιών 
που εδρεύουν εκτός των νομών Αττικής, Θεσσαλονί¬ 
κης. 

Ε) Πίνακες, κατά κλάδο, των υπαλλήλων που ζητούν με¬ 
τάθεση σε υπηρεσίες εκτός νομών Αττικής, Θεσσαλονί¬ 
κης 

Δίπλα σε κάθε υπάλληλο αναγράφεται το συνολικό 
άθροισμα μονάδων συντελεστών που συγκεντρώνει, κατά 
περίπτωση, από τα αντικειμενικά Κριτήρια του παρόντος. 
Στους πίνακες φαίνεται και η μονάδα στην οποία υπηρετεί 
ο υπάλληλος. 

Η εγγραφή των υπαλλήλων στους πίνακες αυτούς γίνε¬ 
ται κατά φθίνουσα σειρά, προηγουμένου αυτού που συ¬ 
γκεντρώνει μεγαλύτερο άθροισμα. 

β) Εάν οι υπηρεσιακές ανάγκες καλύπτονται με μεταθέ¬ 
σεις υπαλλήλων των πινάκων Β και Ε του παρόντος άρ¬ 
θρου, δεν απαιτείται η κατάρτιση και του πίνακα Γ του άρ¬ 
θρου αυτού, κατόπιν προηγουμένης αιτιολογημένης από¬ 
φασης του Υπουργού Πολιτισμού. 

2. Όλοι οι παραπάνω πίνακες ουντάσσονται μέσα στο 
μήνα Ιανουάριο κάθε έτους, με την επιφύλαξη του εδ. β 
της παρ. 1 του παρόντος άρθρου. 

Οι πίνακες των περ. Α και Δ της προηγουμένης παρα¬ 
γράφου καταρτίζονται με βάση τις κενές θέσεις που υφί- 
στανται κατά τις 31 Δεκεμβρίου του προηγουμένου έτους. 

Οι πίνακες των περ. Β και Ε της προηγουμένης παρα¬ 
γράφου καταρτίζονται με βάση τις αιτήσεις των υπαλλή- 

λων που έχουν υποβληθεί μέχρι τις 31 Δεκεμβρίου του 
προηγουμένου έτους. 

3. Οι ονομαστικοί πίνακες υπαλλήλων των περ. Β, Γ και 
Ε της παραγράφου 1 του παρόντος άρθρου, ανακοινώνο¬ 
νται στους υπαλλήλους μέχρι τις 15 Μαρτίου κάθε έτους. 

Οι περιλαμβανόμενοι στους πίνακες αυτούς έχουν δι¬ 
καίωμα ένστασης για οποιαδήποτε πλημμέλεια των πινά¬ 
κων που τους αφορά, μέσα σε αποκλειστική προθεσία 10 
ημερών από την ημερομηνία ανακοίνωσης των πινάκων σ’ 
αυτούς. Οι ενστάσεις εξετάζονται από το αρμόδιο υπηρε¬ 
σιακό συμβούλιο, το οποίο πρέπει να έχει αποφανθεί μέ¬ 
χρι τις 15 Απριλίου και στη συνέχεια οι πίνακες οριστικο- 
ποιούνται στις 30 Απριλίου και ανακοινώνονται εκ νέου 
στους υπαλλήλους που τυχόν έχουν υποβάλει ένσταση 
κατ' αυτών. 

Στους πίνακες των κενών θέσεων των περ. Α και Δ προ¬ 
στίθενται και οι θέσεις που κενώνονται μετά την κατάρ¬ 
τισή τους και μέχρι τις 31 Δεκεμβρίου του Ιδιου έτους. 

4. Για τον καθορισμό των κενών θέσεων κάθε κλάδου, 
κατά υπηρεσία, όπως αυτές φαίνονται στους πίνακες Κε¬ 
νών θέσεων των περ. Α και Δ, οι οποίες θα καλυφθούν με 
μετάθεση, στη διάρκεια του έτους, απαιτείται σύμφωνη 
γνώμη του αρμοδίου υπηρεσιακού συμβουλίου, κατόπιν 
σχετικού ερωτήματος της οικείας υπηρεσίας Διοικητικού, 
που υποβάλλεται μέχρι τις 15 Μαϊου. Το υπηρεσιακό συμ¬ 
βούλιο πρέπει να έχει γνωμοδοτήσει μέχρι τις 15 Ιουνίου. 

Η ανακοίνωση των μεταθέσεων στους μετατιθεμένους 
υπαλλήλους γίνεται μέχρι τις 30 Ιουνίου κάθε έτους. 

Αρθρο 10 

Μετάθεση για σοβαρή υπηρεσιακή αιτία, 
κατά παρέκκλιση 

1. Με σύμφωνη γνώμη του αρμόδιου υπηρεσιακού συμ¬ 
βουλίου, μπορεί, σε όλως εξαιρετικές περιπτώσεις και για 
σοβαρή υπηρεσιακή αιτία, ύστερα από αιτιολογημένη πρό¬ 
ταση της υπηρεσίας, να πραγματοποιείται μετάθεση ή να 
μην πραγματοποιείται μετάθεση υπαλλήλου κατά παρέκ¬ 
κλιση των διατάξεων του παρόντος Διατάγματος. 

2. Απαραίτητη προϋπόθεση για την εφαρμογή της 
προηγουμένης παραγράφου είναι η υπέρ της πραγματο¬ 
ποίησης ή η υπέρ της μη πραγματοποίησης, αναλόγως, 
της ανωτέρω μετάθεσης, ψήφος και των δύο εκπροσώ¬ 
πων των εργαζομένων, κατά τη σχετική συνεδρίαση του 
υπηρεσιακού συμβουλίου. 

3. Οι κατ’ εφαρμογή των ανωτέρω μεταθέσεις ή μη, 
κατά παρέκκλιση, δεν επιτρέπεται να υπερβαίνουν, κατά 
έτος, το 1% του συνόλου του υπηρετούντος στον οικείο 
κλάδο προσωπικού. 

Άρθρο 11 

Απαγορεύσεις - περιορισμοί - προσωρινή αναστολή 
μεταθέσεων 

1. Δεν επιτρέπεται να μετατίθενται υπάλληλοι που δεν 
έχουν συμπληρώσει τον απαιτούμενο, κατά περίπτωση, 
(παρ. 1 άρθρου 3 και παρ. 1 άρθρου 5 του παρόντος) 
χρόνο υπηρεσίας. 

2. Δεν επιτρέπεται να μετατίθενται χωρίς αίτησή τους: 

α) Μέλη διοικήσεων των συνδικαλιστικών οργανώσεων 

της παρ. 5 του άρθρου 30 του Ν. 1264/82 (ΦΕΚ 79/Α), 
καθώς και οι εκπρόσωποι των εργαζομένων στα υπηρε¬ 
σιακά συμβούλια. 

β) Υπάλληλοι που εμπίπτουν στις περιπτώσεις του άρ¬ 
θρου 7 του παρόντος. 

3. Αναστέλλεται προσωρινά η εκτέλεση της μετάθε¬ 
σής: 


α) Για γυναίκες υπαλλήλους, κατά τη διάρκεια της εγκυ¬ 
μοσύνης και για ένα (1) έτος μετά τον τοκετό. 

β) Για υπαλλήλους που τελούν σε εκπαιδευτική άδεια ή 
παρακολουθούν προγράμματα επιμόρφωσης ή μετεκπαί¬ 
δευσης και για όσο χρόνο διαρκείη άδεια ή το πρόγραμμα. 

4. Μετάθεση προϊσταμένου οργανικής μονάδας, κατά 
τη διάρκεια της θητείας του, γίνεται μόνο σε θέση προϊ¬ 
σταμένου αντιστοίχου επιπέδου οργανικής μονάδας. 

5. Ως προς τις υποχρεώσεις των μετατιθεμένων υπαλ¬ 
λήλων ισχύουν οι διατάξεις της παρ. 1 του άρθρου 141 του 
Π.Δ. 611/77 (Υπαλληλικός Κώδικας). 

Στον Υπουργό Πολιτισμού αναθέτουμε τη δημοσίευση 
και εκτέλεση του Διατάγματος αυτού. 

Αθήνα, 14 Δεκεμβρίου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

εσωτερικόν, δημοσίας 

ΔΙΟΙΚΗΣΗΣ Δ ΑΠΟΚΕΝΤΡΩΣΗΣ ΠΟΛΙΤΙΣΜΟΥ 

Α. ΤΣΟΧΑΤΖΟΠΟΥΛΟΣ ΘΑΝΟΣ ΜΙΚΡΟΥΤΧ1ΚΟΣ 

-♦- 

ΣΥΜΒΑΣΕΙΣ 

( 2 ) 

Χρηματοδότηση του τηρούμενου στην Αγροτική Τράπεζα 
της Ελλάδος Α.Ε. Ειδικού Λογαριασμού Εγγυήσεων Γε- 
ωργικών Προϊόντων (ΕΛΕΓΠ) του Ελληνικού Δημοοίου, 
με το ποσό των δρχ. τετρακοσίων δισεκατομμυρίων 
(400.000.000.000), οε ανοικτό λογαριασμό για χρημα¬ 
τοδότηση Γεωργικών Κοινοτικών Δαπανών κατά την 
περίοδο 16.10.1995 μέχρι 15.10.1996. Κίνηση και τή¬ 
ρηση του Ειδικού Λογαριασμού ΕΓΠ (εκτέλεση εισπρά¬ 
ξεων - πληρωμών). 

Αθήνα, σήμερα την 21 του μηνάς Δεκεμβρίου του έτους 
χίλια εννιακόσια ενενήντα πέντε, μεταξύ του Ελληνικού 
Δημοσίου, που εκπροσωπείται από τους Υπουργό Οικονο¬ 
μικών Αλεξ. Παπαδόπουλο και Υπουργό Γεωργίας Θεό¬ 
δωρο Στάθη και της Αγροτικής Τράπεζας της Ελλάδος 
Α.Ε., που εκπροσωπείται από τον Διοικητή της Δημήτριο 
Κανελλόπουλο, συμφωνήθηκαν και συνομολογήθηκαν τα 
ακόλουθα: 

ΠΡΟΟΙΜΙΟ 

Από την Επιτροπή των Ευρωπαϊκών Κοινοτήτων έχει κα- 
θορισθεί ο τρόπος με τον οποίο χορηγούνται οι προκατα¬ 
βολές του ΡΕΟΟΑ στα κράτη - μέλη της Ευρωπαϊκής 
Ένωσης, οι οποίες επιβαρύνουν τις πιστώσεις του Τ ρήμα¬ 
τος Εγγυήσεων, σύμφωνα με τον κανονισμό 729/70, 
όπως τροποποιήθηκε ύστερα από απόφαση 3183/87 του 
Συμβουλίου Υπουργών Γεωργίας στο Λουξεμβούργο. 

Σύμφωνα με τα ανωτέρω τα κράτη - μέλη καταβάλλουν 
από δικούς τους πόρους τις αναγκαίες πιστώσεις για κά¬ 
λυψη των σχετικών δαπανών. Τα χρήματα αυτά θα επι- 
στρέφονται από το ΡΕΟΟΑ στην αρχή του δευτέρου μήνα 
από εκείνον που έγιναν οι πληρωμές. 

Με την 1145/22.9.87 Πράξη του Διοικητή της Τράπε¬ 
ζας της Ελλάδος επιτρέπεται στην Αγροτική Τράπεζα της 
Ελλάδος Α.Ε. να χρηματοδοτεί τον ΕΛΕΓΠ για καταβολή 
των ενισχύσεων που καλύπτονται από πιστώσεις του ΡΕ- 
03Α - Τμήματος Εγγυήσεων - έναντι εκχώρησης των 
σχετικών απαιτήσεων. 

Το επιτόκιο καθώς και οι λοιποί όροι θα καθορίζονται 
από τις χρηματοδότριες τράπεζες και τα αρμόδια κρατικά 
■όργανα. 

Με το Ν. 992/79 καθώς και την 99883/1.8.80 από¬ 
φαση των Υπουργών Οικονομικών, Γεωργίας και Άνευ 
Χαρτοφυλακίου Επί Σχέσεων Μετά ΕΚ έγινε η σύσταση 
του ΕΛΕΓΠ. 

Με την κοινή απόφαση αριθ. 373612/1553/4.9.80 των 
Υπουργών Γεωργίας και Οικονομικών ρυθμίσθηκε ο τρό¬ 
πος λειτουργίας του ανωτέρω Ειδικού Λογαριασμού. 

Με την 171740/13.6.1991 κοινή απόφαση των Υπουρ¬ 
γών Οικονομικών και Γεωργίας, τροποποιείται η κοινή 
Υπουργική απόφαση 373612/1553/4.9.80. ως προς το 
οικονομικό έτος του προϋπολογισμού του Ειδικού Λογα¬ 
ριασμού Εγγυήσεων Γεωργικών Προϊόντων και καθορίζε¬ 
ται τούτο από 16ης Οκτωβρίου κάθε ημερολογιακού 
έτους μέχρι 15ης Οκτωβρίου του επόμενου ημερολογια¬ 
κού έτους. 

Σύμφωνα με τα ανωτέρω υπογράφεται η παρούσα σύμ¬ 
βαση. 

Αρθρο 1 

Η Αγροτική Τράπεζα της Ελλάδος (Α.Τ.Ε) Α.Ε. θα χρη¬ 
ματοδοτήσει το Ελληνικό δημόσιο μέχρι του ποσού των 
τετρακοσίων δισεκατομμυρίων (400.000.0X30.000) δρχ. 
σε ανοικτό λογαριασμό, για πραγματοποίηση πληρωμών, 
για την καταβολή δαπανών στον Γεωργικό Τομέα, κατά 
την περίοδο από 16ης Οκτωβρίου 1995 μέχρι 15ης Οκτω¬ 
βρίου 1996, σύμφωνα με το σύστημα πληρωμών, που 
ισχύει μετά την τροποποίηση του Κανονισμού 729/70. 

Άρθρο 2 

Οι Υπουργοί Οικονομικών και Γ εωργίας, που εκπροσω¬ 
πούν το Δημόσιο, δηλώνουν ότι με την παρούσα ότι συνά¬ 
πτουν δάνειο από την Αγροτική Τράπεζα της Ελλάδος 
Α.Ε. ποσού δρχ. τετρακοσίων δισεκατομμυρίων 
(400.000.000,000) σε ανοικτό λογαριασμό και εξουσιο¬ 
δοτούν την Αγροτική Τράπεζα της Ελλάδος Α.Ε. να διαθέ¬ 
σει το προϊόν αυτού όπως καθορίζεται στην παρούσα σύμ¬ 
βαση. 

Λήξη δανείου καθορίζεται η 31.12.1996. 

Το παραπάνω δάνειο θα επιβαρύνεται με επιτόκιο κυ¬ 
μαινόμενο, το οποίο θα είναι: 

α) για το ποσό μέχρι εκατόν πενήντα δισεκατομμύρια 
(150.000.000.000) ίσο με το επιτόκιο των Εντόκων Γραμ- 
ματίων Ελληνικού Δημοσίου δωδεκάμηνης (12) διάρκειας 
που θα ισχύει στην αρχή κάθε περιόδου εκτοκισμού πλέον 
των δύο μονάδων. 

β) Για το ποσό πάνω από 150 δισ. μέχρι 400 δισ. το επι¬ 
τόκιο της διατραπεζικής αγοράς που ισχύει την ημέρα της 
χορήγησης πλέον δύο μονάδες. Το επιτόκιο αυτό ισχύει 
συνολικά για το εκάστοτε υπόλοιπο της χρηματοδότησης 
(Υπόλοιπο περυσινής χρηματοδότησης + νέα χρηματοδό¬ 
τηση). 

Ο εκτοκισμός του δανείου θα πραγματοποιείται κάθε 
τρίμηνο με αρχή την 31.12.1995. Οι δεδουλευμένοι τόκοι 
θα χρεώνονται στο Λογαριασμό χωρίς άλλη εντολή του δα¬ 
νειοδοτούμενου και χωρίς συμψηφισμό από οποιαδήποτε 
άλλη προμήθεια. 

Το Ελληνικό Δημόσιο αναλαμβάνει την υποχρέωση να 
καταβάλλει αμέσως μετά το λογισμό τους, τους παρακάτω 
τάκους. 

Σε περίπτωση που για οποιονδήποτε λόγο η καταβολή 
τους καθυστερήσει πέραν του μηνάς από τη λήξη του τρι¬ 


μήνου θα διακόπτεται η χρηματοδότηση του λογαρια¬ 
σμού. 

Άρθρο 3 

Η χρήση του δανείου θα γίνεται τμηματικά σε καταστά¬ 
σεις εντολών πληρωμών ή με έγγραφα που θα παραδίδει 
το Υπουργείο Γεωργίας (Διεύθυνση ΔΑΓΕΠ) στην ΑΤΕ. 

Επειδή το καθεστώς πληρωμής με προκαταβολές για 
την πριμοδότηση ακατέργαστου καπνού ισχύει και κατά 
την περίοδο μέχρι 31.12.1995 της νέας χρηματοδότησης 
ΡΕΟΘΑ, ανοίγεται ειδική υπομερίδα στο λογαριασμό της 
χρηματοδότησης, η οποία θα εκκαθαρισθεί μαζί με την 
αντίστοιχη της περυσινής χρηματοδότησης, μέχρι 
31.12.1995 για τον προσδιορισμό τυχόν ανοίγματος και 
κάλυψής του από το Ελληνικό δημόσιο, όπως αυτό συμ- 
φωνήθηκε και στην από 16 Μαρτίου 1995 πρόσθετη 
Πράξη χρηματοδότησης 1994 - 95. 

Το δάνειο θα εμφανίζεται λογιστικά στον Ειδικό Λογα¬ 
ριασμό 1295 - ΔΙΔΑΓΕΠ χρηματοδότηση για καταβολή 
ενισχύσεων ΡΕΟΘΑ (εγγυήσεις) - που θα ανοιχθεί στην 
Αγροτική Τράπεζα της Ελλάδος. 

Οι χρεώσεις του λογαριασμού θα γίνονται με αξία (νε- 
ΙθϋΓ) την ημέρα της εκταμίευσης και οι πιστώσεις από ει¬ 
σπράξεις κεφαλαίων ΡΕΟΘΑ με αξία (νβίβυΓ)τη δεύτερη 
εργάσιμη ημέρα από την πίστωση του λογαριασμού της 
ΑΤΕ στην Τ ράπεζα της Ελλάδος. 

Με το προϊόν του δανείου θα πιστώνεται ο λογαριασμός 
του Δημοσίου «ΡΕΟΘΑ - Προϊόν χρηματοδότησης για 
πληρωμές ενισχύσεων και άλλες εισπράξεις» Α.Κ. 4456 - 
ο οποίος και θα χρεώνεται με τις αναλήψεις που θα γίνο¬ 
νται για τις πληρωμές που αναφέρονται στο άρθρο 1 της 
παρούσας. 

Σε περίπτωση απόρριψης από την Κοινότητα πληρωμών 
γεωργικών δαπανών που εκχωρούνται ατην ΑΤΕ τα αντί¬ 
στοιχα ποσά θα καταβάλλονται στην ΑΤΕ από τον Κρατικό 
Προϋπολογισμό αμέσως μετά την γνωστοποίηση της 
απόρριψης και σε καμμιά περίπτωση πέραν του μηνός, αλ¬ 
λιώς θα διακόπτεται η χρηματοδότηση του Λογαρια¬ 
σμού. 

Σε περίπτωση που για οποιονδήποτε λόγο δεν εξοφλη¬ 
θεί κατά τη λήξη της, η χρηματοδότηση, του ίδιου σκοπού, 
που συμφωνήθηκε κατά την προηγούμενη περίοδο, με 
την από 12.12.1994 σύμβαση μεταξύ του Ελληνικού Δη¬ 
μοσίου, όπως αυτό εκπροσωπείται στην προαναφερόμενη 
σύμβαση και της ΑΤΕ, τότε θα διακόπτεται η χρηματοδό¬ 
τηση της παρούσας σύμβασης μέχρι να εξοφληθεί ολο¬ 
κληρωτικά η προηγούμενη. 

Αρθρο 4 

Η πληρωμή των δικαιούχων θα γίνεται από την ΑΤΕ 
εντός τριών ημερών από την ημέρα που κατατίθενται στην 
ΑΤΕ οι καταστάσεις πληρωμής με αξία την ημέρα χρέωσης 
του Λογαριασμού 4456 (άρθρο 3 Σύμβασης). 

Η Αγροτική Τ ράπεζα της Ελλάδος φέρει σε χρέωση του 
Ειδικού Λογαριασμού Ε.Γ.Π. τα χρηματικά ποσά που κατα¬ 
βάλλονται σε βάρος του λογαριασμού αυτού, με βάση τις 
Εντολές Πληρωμής που εκδίδονται από τη ΔΙΔΑΓΕΠ του 
Υπουργείου Γεωργίας. 

Η εξόφληση των παραπάνω Εντολών Πληρωμής γίνεται 
από την Αγροτική Τράπεζα της Ελλάδος είτε με απ' ευ¬ 
θείας καταβολή του εντελλομένου ποσού στο δικαιούχο, 
είτε με μεταφορά του ποσού αυτού σε πίστωση ατομικού 
λογαριασμού καταθέσεων του δικαιούχου στην Αγροτική 
Τράπεζα, είτε με μεταφορά, για λογαριασμό του δικαιού¬ 
χου σε άλλη Τράπεζα. 

Η Αγροτιια*! Τράπεζα της Ελλάδος Α.Ε. φέρει σε πί- 

στωση του Ειδικού Λογαριασμού ΕΓΠ τα χρηματικά ποσά 
που κατατίθενται υπέρ του λογαριασμού αυτού είτε με 
εντολές της ΔΙΔΑΓΕΠ του Υπουργείου Γεωργίας είτε με 
εντολές οργάνων και φορέων που εξουσιοδοτούνται γι' 
αυτό και σύμφωνα με την διαδικασία που προβλέπεται από 
την προαναφερθείσα κοινή απόφαση των Υπουργών Οι¬ 
κονομικών και Γεωργίας. 

Τ υχόν λοιπές πληρωμές οε βάρος του λογαριασμού θα 
πραγματοποιούνται με εντολές πληρωμής, σύμφωνα με 
τις κοινές αποφάσεις των Υπουργών Οικονομικών και Γε- 
ωργίας, που έχουν εκδοθεί ή θα εκδοθούν σ’ εφαρμογή 
των διατάξεων των άρθρων 23, 26 και 28 του Νόμου 992/ 
1979 μέσα στα όρια των προβλέψεων του προϋπολογι¬ 
σμού Ειδικού Λογαριασμού Εγγυήσεων Γεωργικών Προϊό¬ 
ντων. 

Για τα ποσά που καταβάλλει η Αγροτική Τράπεζα της 
Ελλάδος από το Λογαριασμό ενεργεί ως Ταμίας και δεν 
έχει υποχρέωση απόδοσης λογαριασμού. 

Η Αγροτική Τράπεζα της Ελλάδος ευθύνεται για την 
εκτέλεση των εντολών είσπραξης ή πληρωμής, την κανο¬ 
νική τήρηση του «Ειδικού Λογαριασμού ΕΓΠ» καθώς και 
την πιστή τήρηση των διαδικασιών που αναφέρονται σ' 
αυτή, σύμφωνα με την προαναφερθείσα κοινή απόφαση 
των Υπουργών Οικονομικών και Γεωργίας. 

Η ΑΤΕ υποχρεούται επίσης για την παροχή στη Δ1ΔΑ- 
ΓΕΠ του Υπουργείου Γ εωργίας, οποιουδήποτε στοιχείου ή 
πληροφορίας σχετικά με την κίνηση ή κατάσταση του «Ει¬ 
δικού Λογαριασμού ΕΓΠ». 

Η Αγροτική Τράπεζα δεν έχει καμμία ευθύνη για την εκ 
μέρους του Δημοσίου ανάληψη υποχρεώσεως, την ανα¬ 
γνώριση - εκκαθάριση οποιοσδήποτε δαπάνης καθώς και 
την εντολή πληρωμής εκ μέρους της ΔΙΔΑΓΕΠ. 

Η Αγροτική Τράπεζα της Ελλάδος για τις εργασίες που 
εκτελεί σύμφωνα με τους όρους της παρούσας Σύμβασης 
(τήρηση και κίνηση του Ειδικού Λογαριασμού Εγγυήσεων 
Γεωργικών Προϊόντων και πραγματοποίηση πληρωμών) δι¬ 
καιούται προμήθεια η οποία συμφωνείται σε ποσοστό 
0,2% πάνω στο συνολικό ύψος των εκτελούμενων εντο¬ 
λών πληρωμής σε βάρος του ειδικού αυτού λογαριασμού, 
ποσοστό που θεωρείται εύλογο και δίκαιο από τα συμβαλ¬ 
λόμενα μέρη. 

Εξαιρούνται από την προμήθεια οι εντολές πληρωμής 
που αφορούν πληρωμές για επιστροφές χρηματοδοτή¬ 
σεων ή ενισχύσεων από τον Κρατικό Προϋπολογισμό, για 
απόδοση υπέρ τρίτων κρατήσεων και προμήθειας της 
Αγροτικής Τράπεζας της Ελλάδος. Δεν επιτρέπεται σε 
καμιά περίπτωση είσπραξη διπλής προμήθειας, για αυτή 
τη χρηματική διαχείριση. 

Η καταβολή της παραπάνω προμήθειας γίνεται με την 
έκδοση εντολής πληρωμής από τη ΔΙΔΑΓΕΠ του Υπουρ¬ 
γείου Γ εωργίας, μέσα σ’ ένα μήνα από τη λήξη του κάθε 
ημερολογιακού τριμήνου, με βάση την κατάσταση πληρω¬ 
μών του τριμήνου που έληξε και τη σχετική αίτηση της 
Αγροτικής Τράπεζας της Ελλάδος. 

Η δαπάνη της προμήθειας αυτής βαρύνει τη σχετική πί¬ 
στωση του Προϋπολογισμού του «Ειδικού Λογαριασμού 
ΕΓΠ» και καλύπτεται με επιχορήγηση από τον Κρατικό 
Προϋπολογισμό. 

Άρθρο 5 

Οι πιστώσεις που υποχρεούται να καταβάλλει ο ΡΕΟΟΑ 
- Τμήμα Εγγυήσεων - με την νέα καθορισμένη διαδικα¬ 
σία, εκχωρούνται με τη παρούσα σύμβαση από το Δημόσιο 
στην Αγροτική Τράπεζα της Ελλάδος, σύμφωνα με την 


1145/22.9.87 Πράξη του Διοικητή της Τράπεζας της Ελ¬ 
λάδος και θα κατατίθενται οε πίστωση του δανείου. 

Αρθρο 6 

Η διαχείριση της ΑΤΕ δεν υπάγεται στις διατάξεις περί 
Δημοσίου Λογιστικού. 

Αρθρο 7 

Η σύμβαση διέπεται από τις διατάξεις του Καταστατικού 
Νόμου της Αγροτικής Τράπεζας της Ελλάδος 4332/1929, 
όπως τροποποιήθηκε και συμπληρώθηκε καθώς και το 
Ν.ΔΕ. απά 17 Ιουλίου 1923 «περί ειδικών διατάξεων επί 
Ανωνύμων Εταιρειών» σε συνδυασμό με το Ν. 1914/90 και 
του υπ' αριθ. 4983/1991 καταστατικού συμβολαίου που 
δημοσιεύθηκε στο Τ. 2960/8.7.91 Α.Ε. και Ε.Π.Ε. της 
Εφημερίδας της Κυβερνήσεως. 

Για το σκοπό αυτό συντάχθηκε η παρούσα σύμβαση και 
υπογράφεται στη συνέχεια και η οποία θα δημοσιευθεί 
στην Εφημερίδα της Κυβερνήσεως. 

Η παρούσα ισχύει από 16ης Οκτωβρίου 1995. 

Ο Συμβαλλόμενοι 
σ υπουργός οικονομικον 
ΑΛΕΞ. ΠΑΠΑΔΟΠΟΥΛΟΣ 

Ο ΥΠΟΥΡΓΟΣ ΓΕΩΡΓΙΑΣ 

ΘΕΟΔΩΡΟΣ ΣΤΑΘΗΣ 

Ο Διοικητής 

Της Αγροτικής Τ ράπεζας της Ελλάδος 
ΔΗΜΗΤΡΙΟΣ ΚΑΝΕΛΛΟΠΟΥΛΟΣ 

- ¥ - 

Χρηματοδότηση του τηρούμενου στην Αγροτική Τράπεζα 
της Ελλάδος Α.Ε. Ειδικού Λογαριασμού Εγγυήσεων Γε- 
ωργικών Προϊόντων (ΕΛΕΓΠ) του Ελληνικού Δημοσίου, 
με το ποσό των δρχ. είκοσι πέντε δισεκατομμυρίων 
(25.000.000.000), για δαπάνες συγκέντρωσης γεωρ¬ 
γικών προϊόντων κατά την περίοδο 16.10.95 μέχρι 
15.10.96. Κίνηση και τήρηση του Ειδικού Λογ/σμού 
ΕΓΠ (Εκτέλεση εισπράξεων - πληρωμών). 

Αθήνα, σήμερα την 21 του μηνός Δεκεμβρίου του έτους 
χίλια εννιακόσια ενενήντα πέντε, μεταξύ του Ελληνικού 
Δημοσίου, που εκπροσωπείται από τους Υπουργό Οικονο¬ 
μικών Αλεξ. Παπαδόπουλο και Υπουργό Γ εωργίας Θεό¬ 
δωρο Στάθη και της Αγροτικής Τράπεζας της Ελλάδος 
Α.Ε., που εκπροσωπείται από το Διοικητή της Δημήτριο 
Κανελλδπουλο, συμφωνήθηκαν και συνομολογήθηκαν τα 
ακόλουθα: 

ΠΡΟΟΙΜΙΟ 

Από το Υπουργείο Γεωργίας - Διεύθυνση Δ.Α.Γ.Ε.Π. 
έχει υποβληθεί σχετικά αίτημα προς την ΑΤΕ Α.Ε. για χρη¬ 
ματοδότηση του Ειδικού Λογ/σμού Εγγυήσεων Γεωργικών 
Προϊόντων (ΕΛΕΓΠ) του Ελληνικού Δημοσίου για πραγμα¬ 
τοποίηση πληρωμών για συγκέντρωση γεωργικών προϊό¬ 
ντων κ.λπ. κατά την περίοδο 16,10.95 μέχρι 15.10.96. 

Με την 945/3.2.87 Πράξη του Διοικητή της Τράπεζας 
της Ελλάδος επιτρέπεται στην Αγροτική Τράπεζα της Ελ¬ 
λάδος Α.Ε. να χρηματοδοτεί τον Ειδικά Λογαριασμό Εγγυ¬ 
ήσεων Γ εωργικών Προϊόντων (ΕΛΕΓΠ). 

Με το Ν. 992/79 καθώς και την 99883/1.8.80 από¬ 
φαση των Υπουργών Οικονομικών και Γ εωργίας και Άνευ 
Χαρτοφυλακίου επί Σχέσεων Μετό Ε.Κ. έγινε η σύσταση 
του ΕΛΕΓΠ. 

Με την κοινή απόφαση αριθ. 373612/1553/4.9.80 των 

Υπουργών Γεωργίας και Οικονομικών ρυθμίστηκε ο τρό¬ 
πος λειτουργίας του ανωτέρω Ειδικού Λογαριασμού. 

Με την 171740/13.6.1991 κοινή απόφαση των Υπουρ¬ 
γών Οικονομικών και Γεωργίας, τροποποιείται η κοινή 
υπουργική απόφαση 373612/1553/4.9.80, ως προς το 
οικονομικό έτος του προϋπολογισμού του Ειδικού Λογα¬ 
ριασμού Εγγυήσεων Γεωργικών Προϊόντων και καθορίζε¬ 
ται τούτο από 16ης Οκτωβρίου κάθε ημερολογιακού 
έτους μέχρι 15ης Οκτωβρίου του επομένου ημερολογια¬ 
κού έτους. 

Σύμφωνα με τα ανωτέρω υπογράφεται η παρούσα σύμ¬ 
βαση. 

Άρθρο 1 

Η Αγροτική Τράπεζα της Ελλάδος (ΑΤΕ) Α.Ε. θα χρημα¬ 
τοδοτήσει το Ελληνικό Δημόσιο κατά την περίοδο από 
16ης Οκτωβρίου 1995 μέχρι 15ης Οκτωβρίου 1996 μέχρι 
ποσού δρχ. είκοσι πέντε δισεκατομμυρίων 
(25.000.000.000), για πραγματοποίηση πληρωμών συ¬ 
γκέντρωσης γεωργικών προϊόντων και εκπλήρωση τυχόν 
υποχρεώσεων της χώρας προς την Ευρωπαϊκή Ένωση, 
που προκύπτουν αποκλειστικά από την παρέμβαση στην 
αγορά προϊόντων σε εφαρμογή σχετικών κοινοτικών δια¬ 
τάξεων. 

Άρθρο 2 

Οι υπουργοί Οικονομικών και Γεωργίας, που εκπροσω¬ 
πούν το Δημόσιο, δηλώνουν με την παρούσα ότι συνά¬ 
πτουν δάνειο απάτην Αγροτική Τράπεζα της Ελλάδος Α.Ε. 
ποσού δρχ. είκοσι πέντε δισεκατομμυρίων 
(25.000.000.000) και εξουσιοδοτούν την Αγροτική Τρά¬ 
πεζα ης Ελλάδος Α.Ε. να διαθέσει το προϊόν αυτού όπως 
καθορίζεται στην παρούσα σύμβαση. 

Λήξη δανείου καθορίζεται η 31.12.97. 

Το παραπάνω δάνειο θα επιβαρύνεται με επιτόκιο κυ¬ 
μαινόμενο το οποίο θα είναι ίσο με το επιτόκιο των Εντό¬ 
κων Γραμματίων Ελληνικού Δημοσίου 12μηνης διάρκειας 
που θα ισχύει στην αρχή κάθε περιόδου εκτοκισμού πλέον 
δύο μονάδων. 

Ο εκτοκισμός του δανείου θα πραγματοποιείται κάθε 
τρίμηνο με αρχή την 31.12.95. Οι δεδουλευμένοι τόκοι θα 
χρεώνονται στο Λογαριασμό χωρίς άλλη εντολή του δα¬ 
νειοδοτούμενου και χωρίς συμψηφισμό οποιοσδήποτε άλ¬ 
λης προμήθειας. 

Το Ελληνικό Δημόσιο αναλαμβάνει την υποχρέωση να 
καταβάλει αμέσως μετά το λογαριασμό τους, τους παρα¬ 
πάνω τόκους. 

Σε περίπτωση που για οποιονδήποτε λόγο η καταβολή 
τους καθυστερήσει πέραν του μηνός από τη λήξη του τρι¬ 
μήνου θα διακόπτεται η χρηματοδότηση του Λογαρια¬ 
σμού. 

Η δανείστρια, όσο θο ισχύει η σύμβαση αυτή και μέχρι να 
εξοφληθεί τελείως το δάνειο, έχει το δικαίωμα να μεταβά- 
λει το επιτόκιο εφόσον μεταβληθεί το κόστος άντλησης 
των κεφαλαίων της. 

Άρθρο 3 

Η χρήση του δανείου θα γίνεται τμηματικά μέσα στην 
περίοδο από 16.10.95 έως 15.10.96 με μηνιαίους προϋ¬ 
πολογισμούς που θα υποβάλει η ΔΙΔΑΓΕΠ στην Αγροτική 
Τράπεζα της Ελλάδος. 

Πρόβλεψη των αναγκαίων κάθε μήνα κονδυλίων πληρω¬ 
μών και εισπράξεων που αναμένεται να πραγματοποιη¬ 
θούν, θα γίνεται στο τέλος του προηγούμενου μήνα οπό τη 
ΔΙΔΑΓΕΠ. 

Το δάνειο θα εμφανίζεται λογιστικά στον Ειδικό Λογα¬ 


ριασμό Εγγυήσεων Γεωργικών Προϊόντων 1297 «ΔΙΔΑ- 
ΓΕΠ - Λογαριασμός χρηματοδότησης 1995 - 1996» που 
τηρείται στην Αγροτική Τράπεζα της Ελλάδος Α.Ε.». 

Οι χρεώσεις του λογαριασμού θα γίνονται με αξία (νβ- 
Ιειτ) την ημέρα της εκταμίευσης και οι πιστώσεις από ει¬ 
σπράξεις κεφαλαίων ΡΕΟΟΑ με αξία (νβίβυτ) τη δεύτερη 
εργάσιμη ημέρα απά την πίστωση του λογαριασμού της 
ΑΤΕ στην Τράπεζα της Ελλάδος. 

Με το προϊόν του δανείου θα πιστώνεται πιστωτικός λο¬ 
γαριασμός του Δημοσίου, ο οποίος και θα χρεώνεται με τις 
πληρωμές που θα γίνονται για την αξία των γεωργικών 
προϊόντων που συγκεντρώνονται και για την εκπλήρωση 
τυχόν υποχρεώσεων της Χώρας προς την Ευρωπαϊκή 
Ένωση που προκύπτουν αποκλειστικά από την παρέμ¬ 
βαση στην αγορά προϊόντων σε εφαρμογή σχετικών κοινο¬ 
τικών διατάξεων, καθώς επίσης με τους τόκους του δα¬ 
νείου. 

Σύμφωνε ίται επίσης ότι, σε περίπτωση εξαγωγής των 
αγροτικών προϊόντων που συγκεντρώνει η ΔΙΔΑΓΕΠ με 
την παρούσα χρηματοδότηση, οι σχετικές με την εξαγωγή 
εργασίες να διεξάγονται μέσω της ΑΤΕ Α.Ε. 

Άρθρο 4 

Για τις πληρωμές, που γίνονται με το σύστημα των προ¬ 
καταβολών, η ΑΤΕ Α.Ε. υποχρεούται να θέτει αμέσως τα 
ποσά στη διάθεση των Καταστημάτων, με βάση τις κατα¬ 
νομές της ΔΙΔΑΓΕΠ ή άλλου εξουσιοδοτουμένου Οργά¬ 
νου. 

Με τα ποσά αυτά η ΑΤΕ Α.Ε. καθίσταται αυτόματα υπό¬ 
λογος και υποχρεούται να αποστέλει τα δικαιολογητικά 
πληρωμών στις προθεσμίες που ορίζουν οι εντολές πλη¬ 
ρωμής της Διεύθυνσης Δ. Α.Γ.Ε.Π. του Υπουργείου Γεωρ- 
γίας. 

Η Τράπεζα υποχρεούται επίσης να παρακολουθεί λογι¬ 
στικά τα ποσά αυτά σε ιδιαίτερες κατά προϊόν, δραστηριό¬ 
τητα και έτος, υπομερίδες, που θα κλείνουν με τα εκκα- 
θαριζόμενα, μετά τον έλεγχο των δικαιολογητικών, μέχρι 
30.4,97 (με νβίβυι· 16.10.1996) ενοποιουμένων και παρα- 
τεινομένων των σχετικών προθεσμιών των προκαταβολών 
μέχρι της ημερομηνίας αυτής μη επιτρεπομένου οιουδή- 
ποτε συμψηφισμού. 

Οι λοιπές πληρωμές σε βάρος του Λογαριασμού θα 
πραγματοποιούνται με εντολές πληρωμής, σύμφωνα με 
τις κοινές αποφάσεις των Υπουργών Οικονομικών και Γε- 
ωργίας, που έχουν εκδοθεί ή θα εκδοθούν σ’ εφαρμογή 
των διατάξεων των άρθρων 23.26 και 28 του Νόμου 922/ 
1979 μέσα στα όρια των προβλέψεων του προϋπολογι¬ 
σμού Ειδικού Λογαριασμού Εγγυήσεων Γεωργικών Προϊό¬ 
ντων. 

Εξαιρετικά, οι τόκοι του δανείου του Δημοσίου θα ανα¬ 
λαμβάνονται από την Αγροτική Τράπεζα της Ελλάδος Α.Ε. 
που εξουσιοδοτείται με την παρούσα για την ανάληψη του 
εκάστοτε οφειλόμενου ποσού, χωρίς την έκδοση εντολής 
πληρωμής. 

Τα ποσά που καταβάλλει η Αγροτική Τράπεζα της Ελλά¬ 
δος Α.Ε. βάσει εντολών πληρωμής, καθώς και οι τόκοι της 
χρηματοδότησης, παρακολουθούνται λογιστικά σε ιδιαίτε¬ 
ρες υπομερίδες γιατί για τα ποσά αυτά ενεργεί ως Ταμίας 
και δεν έχει υποχρέωση αποδάσεως λογαριασμού. 

Η Αγροτική Τράπεζα της Ελλάδος ευθύνεται για την 
εκτέλεση των εντολών είσπραξης ή πληρωμής, την κανο¬ 
νική τήρηση του «Ειδικού Λογαριασμού ΕΓΠ» καθώς και 
την πιστή τήρηση των διαδικασιών που αναφέρονται σ' 
αυτή, σύμφωνα με την προαναφερθείοα κοινή απόφαση 
των Υπουργών Οικονομικών και Γεωργίας. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Η ΑΤΕ υποχρεούται επίσης για την παροχή στη ΔΙΔΑ- 
ΓΕΠ του Υπουργείου Γεωργίας, οποιονδήποτε στοιχείου ή 
πληροφορίας σχετικά με την κίνηση ή κατάσταση του Ειδι¬ 
κού Λογαριασμού ΕΓΠ». 

Η Αγροτική Τράπεζα δεν έχει καμιά ευθύνη για την εκ 
μέρους του Δημοσίου ανάληψη υποχρεώσεως, την ανα¬ 
γνώριση - εκκαθάριση οποιοσδήποτε δαπάνης καθώς και 
την έκδοση εντολής πληρωμής εκ μέρους της ΔΙΔΑ- 
ΓΕΠ. 

Για την εκτέλεση από την Αγροτική Τράπεζα, με χρέ- 
ωση του Ειδικού Λογαριασμού ΕΓΠ που τηρείται σ’ αυτή, 
των εντολών προπληρωμής που εκδίδονται από τη ΔΙΔΑ- 
ΓΕΠ στο όνομα της ΑΤΕ για την εξόφληση της αξίας αγρο¬ 
τικών προϊόντων με βάση τις τιμές παρέμβασης η προμή¬ 
θεια της Αγροτικής Τράπεζας ουμφωνεΐται σε ποσοστό 
1 % πάνω στο ύψος των πληρωμών που εκτελούνται σε βά¬ 
ρος του Ειδικού αυτού Λογαριασμού. 

Για την εκτέλεση των εντολών πληρωμής, με χρέωση 
του παραπάνω Ειδικού Λογαριασμού, η προμήθεια της 
Αγροτικής Τράπεζος συμφωνείται σε ποσοστό 0,2% πάνω 
στο συνολικό ύψος των εκτελουμένων εντολών πληρωμής 
σε βάρος του Ειδικού αυτού Λογαριασμού. 

Η καταβολή της παραπάνω προμήθειας γίνεται με την 
έκδοση εντολής πληρωμής από τη ΔΙΔΑΓΕΠ του Υπουρ¬ 
γείου Γ εωργίας, μέσα σε ένα μήνα από τη λήξη κάθε ημε¬ 
ρολογιακού τριμήνου με βάση την κατάσταση πληρωμών 
του τριμήνου που έληξε και τη σχετική αίτηση της Αγροτι¬ 
κής Τράπεζας της Ελλάδος. 

Η δαπάνη της προμήθειας αυτής βαρύνει τη σχετική πί¬ 
στωση του Προϋπολογισμού του Ειδικού Λογαριασμού 
ΕΓΠ και καλύπτεται με επιχορήγηση από τον Κρατικό 
προϋπολογισμό. 

Η προμήθεια αυτή δεν συμψηφίζεται με οποιαδήποτε 
άλλη προμήθεια αμοιβή ή με τόκους που δικαιούται η ΑΤΕ. 

Το παραπάνω ποσοστό προμήθειας θεωρείται και από 
τα δύο συμβαλλόμενα μέρη ως δίκαιο και εύλογο. 


Οι εισπράξεις που θα πραγματοποιούνται από τη διά¬ 
θεση των γεωργικών προϊόντων που συγκεντρώνονται κα¬ 
θώς και από άλλες πηγές, θα μεταφέρονται σε πίστωση 
του ως άνω Λογαριασμού 1297 «ΔΙΔΑΓΕΠ - Λογαριασμός 
Χρηματοδότησης 1995 - 1996». 

Αρθρο 5 

Πέρα από τη χρηματοδότηση αυτή η Αγροτική Τράπεζα 
της Ελλάδος Α.Ε. δεν θα έχει ανάμιξη στην αποθηκευτική 
διαχείριση της συγκέντρωσης των γεωργικών προϊό¬ 
ντων. 

Η διαχείριση της ΑΤΕ Α.Ε. δεν υπάγεται στις διατάξεις 
περί Δημοσίου Λογιστικού. 

Αρθρο 6 

Η σύμβαση διέπεται από τις διατάξεις του Νόμου 4322/ 
1929, όπως τροποποιήθηκε και συμπληρώθηκε, καθώς 
και από το Ν.Δ. από 17 Ιουλίου 1923 «περί ειδικών διατά¬ 
ξεων επί Ανωνύμων Εταιρειών» σε συνδυασμό με το Ν. 
1914/90 και του υπ' αριθ. 4983/1991 Καταστατικού Συμ¬ 
βολαίου που δημοοιεύθηκε στον τ. 2960/8.7.91 Α.Ε. και 
Ε.Π.Ε. της Εφημερίδας της Κυβερνήσεως. 

Γ ια το σκοπό αυτό συντάχθηκε η παρούσα σύμβαση που 
υπογράφεται στη συνέχεια και η οποία θα δημοσιευθεί 
στην Εφημερίδα της Κυβερνήσεως. 

Η παρούσα ισχύει από 16ης Οκτωβρίου 1995. 

Οι Συμβαλλόμενοι 

Ο ΥΠΟΥΡΓΟΣ ΟΙΚΟΝΟΜΙΚΩΝ 

ΑΛΕΞ. ΠΑΠΑΔΟΠΟΥΛΟΓ 

Ο ΥΠΟΥΡΓΟΣ ΓΕΩΡΓΙΑΣ 

ΘΕΟΔΩΡΟΣ ΣΤΑΘΗΣ 

Ο Διοικητής 

Της Αγροτικής Τράπεζας της Ελλάδος 
ΔΗΜΗΤΡΙΟΣ ΚΑΝΕΛΛΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


